Novinar (film, 1967)
<s>Novinar () je sovjetski crno-bijeli igrani film snimljen 1967. godine u režiji Sergeja Gerasimova.</s><s>Po žanru je mješavina drame i ljubavnog filma te se sastoji od dva dijela.</s><s>U prvom dijelu naslovni protagonist, mladi novinar po imenu Jurij (čiji lik tumači Jurij N. Vasiljev), kao novinar dolazi iz Moskve u malo mjesto na Uralu istražiti optužbe koje je protiv lokalnih vlasti uputila jedna tamošnja žena (čiji lik tumači Nadežda Fedosova), ali mu pažnju također zaokupi lokalna djevojka po imenu Šura (čiji lik tumači Galina Poljskih).</s><s>U drugom dijelu se prikazuje kako po zadatku odlazi u Pariz, gdje, između ostalih, sreće niz tamošnjih slavnih ličnosti - poput glumica Annie Girardot i pjevačice Mireille Mathieu koje u cameo ulogama glume same sebe - prije nego što se vrati na Ural i otkrije da je Šura postala predmetom lažnih optužbi da je sa njim u nemoralnoj vezi.</s><s>Gerasimov je napisao scenario posebno za Galinu Poljskih, koja mu je bila jedna od najdarovitijih učenica u glumačkoj školi.</s><s>Film je izazvao veliku pažnju zbog, za tadašnje sovjetske standarde, neobično eksplicitnog prikaza svjetonazorskih i drugih razlika unutar sovjetskog društva, odnosno snažnog kontrasta između međunarodne metropole i ruske provincije.</s><s>Premijerno je prikazan na Moskovskom filmskom festivalu gdje je osvojio glavnu nagradu.</s>

<s>Uloge
 Jurij N. Vasiljev — Jurij Alijabijev
 Galina Poljskikh — Šura Okaemova
 Nadežda Fedosova — Anikina
 Sergej Nikonenko — Reutov
 Valentina Teličkina — Valka
 Vasily Shukshin - Jevgenij Sergejevich, novinar
 Anatolij Križanski — Sid Barton, američki novinar
 Annie Girardot - Annie Girardot (cameo)
 Mireille Mathieu - Mireille Mathieu (cameo)
 Sergej Gerasimov - Aleksej Kolesnikov
 Tamara Makarova - Olga Panina</s>

<s>Vanjske veze 
 
 Фильм режиссёра Сергея Герасимова «Журналист» (СССР, 1967 год).</s><s>Информация о фильме.</s><s>Официальный сайт Киностудии имени М.</s><s>Горького // gorkyfilm.ru
 Фильм режиссёра Сергея Герасимова «Журналист» (СССР, 1967 год).</s><s>Информация о фильме, актёры и роли.  // ruskino.ru
 Фильм режиссёра Сергея Герасимова «Журналист» (СССР, 1967 год).</s><s>Информация о фильме.</s><s>Телеканал «Россия-Культура» // tvkultura.ru
 В. А. Яцко. «Искусство четвёртой степени». — Статья о творчестве актрисы Галины Александровны Польских.</s><s>Журнал «Самиздат» // samlib.ru</s>

<s>Sovjetski filmovi
Dramski filmovi
Romantični filmovi</s>

